Kona fer í stríð

Kona fer í stríð () Benedikt Erlingssonek idatzi, ekoitzi eta zuzendu zuen 2018ko islandiar-ukrainar komedia dramatiko generoko filma da. Halldóra Geirharðsdóttir izan zen antzezle nagusia.

2018ko Canneseko Zinemaldian Nazioarteko Kritikaren Astearen bidez estreinatu ondoren, 2018ko maiatzaren 22an estreinatu zen kritikaren oniritziarekin. Nazioarteko Film Onenaren Oscar Sarietarako Islandiar hautagai aukeratu zuten 91. Akademiaren Sarien banaketan, baina ez zen aukeratua izan.

Argumentua 

Halla, abesbatzako zuzendari eta ekoaktibistak, Islandiako lur-garaietan Rio Tinto aluminiozko lantegi baten operazioak eteteko asmoa du, elektrizitate-pilonak eta kableak kaltetuz, haien energia hornidura mozteko.

Egun batean, Ukrainako haur umezurtz bat adoptatzeko aspaldi ahaztutako eskaera onarpena iritsiko zaio. Aldi berean, gobernuak polizia gainera botatzen dio eta propaganda ahaleginak areagotzen ditu bera harrapatu eta desprestigiatzeko. Filmak Hallaren aktibismo arriskutsua eta legez kanpokoa eta iristear dagoen adopzioa bateratzeko saiakera egiten du.   Bitartean, filmeko soinu bandak, hiru laguneko talde batek eta Ukrainako abeslari tradizionalek osatutakoa, trama eta pertsonaiekin interaktuatzen du.

Erreferentziak

Kanpo estekak 
 

Ukrainako filmak
Islandiako filmak
Frantziako filmak
2018ko filmak
Umorezko filmak
Drama filmak
Islandian girotutako filmak
Benedikt Erlingssonek zuzendutako filmak